b"\n_START_ARTICLE_\nRafael Mole\xc3\xb3n Gavilanes\n_START_SECTION_\nCarrera\n_START_PARAGRAPH_\nVa estudiar ci\xc3\xa8ncies de la informaci\xc3\xb3 i mentrestant va rodar alguns curtmetratges com Acosado (1978). L'abril de 1980 va guanyar el Premi Griffith de Madrid pel seu curtmetratge Tiro de gracia. Despr\xc3\xa9s va treballar com a ajudant de direcci\xc3\xb3 per a Pedro Almod\xc3\xb3var i Gonzalo Su\xc3\xa1rez, i finalment el 1988 va fer el seu primer llargmetratge, Baton Rouge, amb el que fou nominat al Goya al millor gui\xc3\xb3 original. Despr\xc3\xa9s va treballar per a TVE realitzant el 1990 l'episodi El crimen de Perpignan de La huella del crimen i els episodis Callej\xc3\xb3n sin salida i Shanghay Lily d' Eurocops (1991). El 1994 realitzaria per Telemadrid la s\xc3\xa8rie Colegio Mayor._NEWLINE_El 1993 tornaria al cinema amb la com\xc3\xa8dia Tretas de mujer i el 1995 rodaria a Talamanca de Jarama la hist\xc3\xb2ria infantil El ni\xc3\xb1o invisible, seguida per les polic\xc3\xadaques Mirada l\xc3\xadquida i Cuesti\xc3\xb3n de suerte (1996), amb guions fets amb Carlos P\xc3\xa9rez Merinero. Posteriorment ha continuat la seva carrera a televisi\xc3\xb3: el 2000 va rodar dos episodis de Raquel busca su sitio el 1999 i el 2004 dos episodis de Pepe Carvalho i el 2005 dos episodis de Motivos personales._NEWLINE_El 2002 va presidir amb Jos\xc3\xa9 Luis Borau el Jurat de la XXIII Mostra de Val\xc3\xa8ncia-Cinema del Mediterrani."